ระเบียบเทศบาลนครสุราษฎร์ธานีระเบียบเทศบาลนครสุราษฎร์ธานีว่าด้วยข้อมูลข่าวสารของราชการพ.ศ. ๒๕๕๖[๑] เพื่อให้การจัดระบบข้อมูลข่าวสารที่อยู่ในความรับผิดชอบของเทศบาลนครสุราษฎร์ธานีเป็นไปด้วยความเรียบร้อยและมีประสิทธิภาพและสอดคล้องกับพระราชบัญญัติข้อมูลข่าวสารของทางราชการพ.ศ. ๒๕๔๐ โดยให้ประชาชนมีสิทธิได้รู้ข้อมูลข่าวสารของราชการ การเข้าตรวจดู การขอการอนุญาต และการบริการข้อมูลข่าวสารของราชการอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบกับมาตรา ๓๘ แห่งพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดีพ.ศ. ๒๕๔๖ เทศบาลนครสุราษฎร์ธานีจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลนครสุราษฎร์ธานี ว่าด้วยข้อมูลข่าวสารของราชการพ.ศ. ๒๕๕๖ข้อ ๒ระเบียบนี้ให้ใช้บังคับนับแต่วันถัดจากวันประกาศโดยเปิดเผย ณ สำนักงานเทศบาลนครสุราษฎร์ธานีเป็นต้นไปข้อ ๓ให้ยกเลิกระเบียบเทศบาลเมืองสุราษฎร์ธานี ว่าด้วยข้อมูลข่าวสารของทางราชการพ.ศ. ๒๕๔๓บรรดาระเบียบ ข้อบังคับและคำสั่งอื่นใดที่เทศบาลนครสุราษฎร์ธานีได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของเทศบาลนครสุราษฎร์ธานีไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนข้อมูลข่าวสารส่วนบุคคล หมายความว่าข้อมูลข่าวสารเกี่ยวกับสิ่งเฉพาะตัวของบุคคล เช่น การศึกษาฐานะการเงินประวัติสุขภาพ ประวัติอาชญากรรม หรือประวัติการทำงาน บรรดาที่มีชื่อของผู้นั้นหรือมีเลขหมาย รหัส หรือสิ่งบอกลักษณะอื่นที่ทำให้รู้ตัวผู้นั้นได้ เช่นลายพิมพ์นิ้วมือ แผ่นบันทึกลักษณะเสียงคน หรือรูปถ่ายและให้หมายรวมกับข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยคณะกรรมการ หมายความว่าคณะกรรมการข้อมูลข่าวสารเทศบาลนครสุราษฎร์ธานีนายกเทศมนตรี หมายความว่านายกเทศมนตรีนครสุราษฎร์ธานีเทศบาล หมายความว่าเทศบาลนครสุราษฎร์ธานีหน่วยงานในสังกัด หมายความว่าสำนัก กอง หรือหน่วยงานที่มีฐานะเทียบเท่ากอง ในสังกัดเทศบาลนครสุราษฎร์ธานีตามโครงสร้างการจัดองค์กรศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลนครสุราษฎร์ธานีตามกฎหมายว่าด้วยข้อมูลข่าวสารของราชการข้อ ๕ ให้นายกเทศมนตรีรักษาการตามระเบียบนี้และให้มีอำนาจออกกฎ ประกาศหรือคำสั่ง เพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกเทศมนตรีมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารเทศบาลนครสุราษฎร์ธานี ข้อ ๖ให้มีคณะกรรมการข้อมูลข่าวสารเทศบาลนครสุราษฎร์ธานี ประกอบด้วย(๑) ปลัดเทศบาล ประธานกรรมการ(๒) รองปลัดเทศบาลทุกคน กรรมการ(๓) ผู้อำนวยการสำนักทุกสำนัก กรรมการ(๔) ผู้อำนวยการกองทุกกอง กรรมการ(๕) หัวหน้าสำนักปลัดเทศบาล กรรมการและเลขานุการ(๖) หัวหน้าฝ่ายบริหารงานทั่วไปสำนักปลัดเทศบาล กรรมการและผู้ช่วยเลขานุการข้อ ๗ให้มีคณะกรรมการมีอำนาจหน้าที่ ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดการพิมพ์และการเผยแพร่(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสาร ตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) ดำเนินการอื่นใดตามที่นายกเทศมนตรีมอบหมายข้อ ๘การประชุมคณะกรรมการต้องมีกรรมการประชุมไม่น้อยกว่ากึ่งหนึ่งของกรรมการทั้งหมดจึงจะครบองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการหนึ่งคนเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดมติของคณะกรรมการต้องได้รับความเห็นชอบจากนายกเทศมนตรีจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๙ให้ศูนย์ข้อมูลข่าวสารของเทศบาลอยู่ในความรับผิดชอบควบคุมดูแลของสำนักปลัดเทศบาล เพื่อบริการข้อมูลข่าวสารของราชการไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๐ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชการกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่ง ให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการว่าเป็นข้อมูลที่จะเปิดเผยได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานในสังกัดจัดส่งสำเนาข้อมูลข่าวสารตามวรรคหนึ่ง (๑) และ(๒) ไปยังศูนย์ข้อมูลข่าวสาร เพื่อให้ประชาชนเข้ามาตรวจ ค้นคว้า หรือขอสำเนาให้หน่วยงานในสังกัดจัดให้มีเจ้าหน้าที่ควบคุม ดูแล ตรวจสอบติดตามและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยและเป็นปัจจุบันอยู่เสมอรวมทั้งให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลข้อมูลข่าวสารซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสามข้อ ๑๑ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๐ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานในสังกัดจัดทำบัญชีข้อมูลข่าวสารอื่น ๆที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๐ วรรคสามให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุม ดูแล ดังกล่าวหมวด ๔การตรวจดูการขอ การอนุญาต และการบริการข้อมูลข่าวสาร ข้อ ๑๒ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของทางราชการข้อ ๑๓การขอสำเนาข้อมูลข่าวสารหรือสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบเทศบาลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสาร ที่ต้องการในลักษณะที่อาจเข้าใจตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดในเทศบาลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้หัวหน้าหน่วยงานผู้รับผิดชอบศูนย์ข้อมูลข่าวสารเป็นผู้พิจารณาอนุญาตและให้เจ้าหน้าที่ประจำศูนย์ข้อมูลข่าวสาร ซึ่งเป็นพนักงานเทศบาลไม่ต่ำกว่าระดับ ๒ลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อพร้อมทั้งชื่อตัว ชื่อสกุล ตำแหน่ง ตลอดจนวันเดือนปีให้ชัดเจนโดยให้รับรองตามจำนวนที่ผู้ยื่นขอขอให้รับรองในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลของหน่วยงานในสังกัดเทศบาลให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงและให้หัวหน้าหน่วยงานในสังกัดนั้นเป็นผู้พิจารณาอนุญาตโดยให้พนักงานเทศบาลไม่ต่ำระดับ ๒ เป็นผู้ลงนามรับรองความถูกต้องของข้อมูลข่าวสารเว้นแต่เป็นข้อมูลข่าวสารนั้นเป็นข้อมูลข่าวสารลับ ซึ่งต้องดำเนินการให้เป็นตามระเบียบว่าด้วยการรักษาความลับของทางราชการพ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๔กรณีการเปิดเผยข้อมูลข่าวสารที่มีคำร้องขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยเร็วเพื่อให้ผู้มีส่วนได้ส่วนเสียนั้นได้คัดค้านภายในระยะเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๕กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๖ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้หน่วยงานในสังกัดปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลโดยรอบคอบข้อ ๑๗ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัด แล้วแต่กรณี พิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องไม่เปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๗ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารใดหากมีกฎหมายหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย หรือมติคณะรัฐมนตรีนั้นข้อ ๑๙กรณีข้อมูลข่าวสารที่ได้จัดทำขึ้นเพื่อจำหน่ายให้คิดค่าใช้จ่ายตามหลักเกณฑ์ที่เทศบาลกำหนดโดยคำแนะนำของคณะกรรมการข้อ ๒๐ การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่เทศบาลกำหนดไว้ข้อ ๒๑รายได้จากการจำหน่ายตามข้อ ๒๐ และค่าธรรมเนียมตามข้อ ๒๑ให้ถือเป็นรายได้ของเทศบาลหมวด ๕กำหนดระยะเวลา ข้อ ๒๒การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลา ดังนี้(๑) การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนา ที่มีคำรับรองความถูกต้องของข้อมูลข่าวสารอยู่ในความควบคุมดูแลศูนย์ข้อมูลข่าวสารให้ดำเนินการให้แล้วเสร็จภายใน ๓ วันทำการนับแต่วันที่ได้รับคำขอนั้น(๒) การให้บริการข้อมูลข่าวสารที่อยู่ในความครอบครองหรือควบคุมดูแลของหน่วยงานในสังกัดเทศบาลให้หน่วยงานในสังกัดนั้น ดำเนินการให้แล้วเสร็จภายใน๓ วันทำการนับแต่วันที่ได้รับคำขอนั้นในกรณีที่ข้อมูลข่าวสารที่ขอจำนวนมาก และไม่สามารถดำเนินการให้แล้วเสร็จภายในกำหนดตาม(๑) และ (๒) ให้แจ้งเหตุผลให้ผู้ขอข้อมูลข่าวสารทราบภายใน ๗วันทำการนับแต่วันที่ได้รับคำขอรวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบหมวด ๖สถานที่บริการข้อมูลข่าวสาร ข้อ ๒๓ศูนย์ข้อมูลข่าวสารของเทศบาลนครสุราษฎร์ธานีตั้งอยู่ที่สำนักงานเทศบาลนครสุราษฎร์ธานี ถนนภักดีอนุสรณ์ ตำบลตลาดอำเภอเมืองสุราษฎร์ธานี จังหวัดสุราษฎร์ธานี รหัสไปรษณีย์ ๘๔๐๐๐ หมายเลขโทรศัพท์๐-๗๗๒๗-๒๕๑๓ โทรสาร ๐-๗๗๒๘-๘๙๑๙ หรือที่ เว็บไซต์ www.Suratcity.go.thประกาศณ วันที่ ๙ พฤษภาคม พ.ศ. ๒๕๕๖ธีระกิจ หวังมุฑิตากุลนายกเทศมนตรีนครสุราษฎร์ธานีปริยานุช/ผู้จัดทำ๒๗ มิถุนายน๒๕๕๖อุษมล/ผู้ตรวจ๑ กรกฎาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๖๗ ง/หน้า ๑/๒๐ มิถุนายน ๒๕๕๖